CELEX: 32012D0015(01)
Language: mt
Date: 2012-07-17 00:00:00
Title: 2012/458/UE: Deċizjoni tal-Bank Ċentrali Ewropew tas- 17 ta’ Lulju 2012 dwar is-subdelega ta’ setgħat biex jingħataw, jiġġeddu jew jiġu estiżi l-akkreditazzjonijiet (BĊE/2012/15)

4.8.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 209/17
            
         DEĊIZJONI TAL-BANK ĊENTRALI EWROPEW
   tas-17 ta’ Lulju 2012
   dwar is-subdelega ta’ setgħat biex jingħataw, jiġġeddu jew jiġu estiżi l-akkreditazzjonijiet
   (BĊE/2012/15)
   (2012/458/UE)
   IL-BORD EŻEKUTTIV TAL-BANK ĊENTRALI EWROPEW,
   Wara li kkunsidra d-Deċiżjoni BĊE/2011/8 tal-21 ta’ Ġunju 2011 dwar il-proċeduri għall-akkreditazjoni ambjentali u tas-saħħa u sigurtà għall-produzzjoni ta’ karti tal-flus tal-euro (1), u b’mod partikolari l-Artikolu 2(3) tiegħu,
   Wara li kkunsidra d-Deċiżjoni BĊE/2010/22 tal-25 ta’ Novembru 2010 dwar il-proċedura għall-akkreditazjoni tal-kwalità għall-manifatturi ta’ karti tal-flus tal-euro (2), u b’mod partikolari l-Artikolu 2(4) tiegħu,
   Billi:
   
               (1)
            
            
               Il-Bord Eżekuttiv huwa kompetenti biex jieħu d-deċiżjonijiet kollha relatati mal-akkreditazzjoni ambjentali u tas-saħħa u sigurtà ta’ manifattur skont l-Artikolu 2(3) tad-Deċiżjoni BĊE/2011/8 u mal-akkreditazzjoni tal-kwalità skont l-Artikolu 2(4) tad-Deċiżjoni BĊE/2010/22 (minn hawn ’il quddiem flimkien imsejħa l-“akkreditazzjonijiet”) kif ukoll biex jissubdelega s-setgħat biex jingħataw, jiġġeddu jew jiġu estiżi akkreditazzjonijiet lil wieħed jew aktar mill-membri tiegħu,
            
         
               (2)
            
            
               Hemm numru kbir ta’ akkreditazzjonijiet individwali li huma mogħtija jew imġedda fuq bażi annwali li huma suġġetti għal Deċiżjonijiet BĊE/2011/8 u BĊE/2010/22. Għaldaqstant, sabiex tiġi mtejba aktar il-proċedura ta’ akkreditazzjoni, il-Bord Eżekuttiv iqis illu huwa neċessarju u xieraq illi jissubddelega is-setgħa biex biex jingħataw, jiġġeddu jew jiġu estiżi akkreditazzjonjiet lill-membru tal-Bord Eżekuttiv li lilu jirrapporta d-Direttorat tal-Karti tal-Flus.
            
         
               (3)
            
            
               Biex tiġi salvagwardjata r-responsabbiltà kollettiva tal-Bord Eżekuttiv, il-membru tal-Bord Eżekuttiv li lilu tingħata s-subdelega għandu jagħti rapport annwali fuq id-deċiżjonijiet dwar l-akkreditazzjoni lill-Bord Eżekuttiv,
            
         ADOTTA DIN ID-DEĊIŻJONI:
   Artikolu 1
   Subdelega ta’ setgħat
   Il-Bord Eżekuttiv għandu jissubdelega s-setgħat tiegħu biex iwettaq il-kompiti li ġejjin lill-membru tal-Bord Eżekuttiv li lilu jirrapporta d-Direttorat tal-Karti tal-Flus:
   
               (a)
            
            
               li jagħti jew iġedded akkreditazzjoni tal-kwalità skont l-Artikolu 3(4) u l-Artikolu 7 tad-Deċiżjoni BĊE/2010/22;
            
         
               (b)
            
            
               li jagħti jew iġedded akkreditazzjoni tal-kwalità temporanja skont l-Artikolu 4(3) u l-Artikolu 10 tad-Deċiżjoni BĊE/2010/22;
            
         
               (c)
            
            
               li jagħti jew iġedded akkreditazzjoni ambjentali skont l-Artikolu 6 tad-Deċiżjoni BĊE/2011/8;
            
         
               (d)
            
            
               li jagħti jew iġedded akkreditazzjoni tas-saħħa u sigurtà skont l-Artikolu 8 tad-Deċiżjoni BĊE/2011/8.
            
         Artikolu 2
   Obbligu ta’ rappurtar
   Il-membru tal-Bord Eżekuttiv li lilu jirrapporta d-Direttorat tal-Karti tal-Flus għandu jippreżenta rapport annwali lill-Bord Eżekuttiv fuq id-deċiżjonijiet dwar l-akkreditazzjoni meħudin skont l-Artikolu 1.
   Artikolu 3
   Dħul fis-seħħ
   Din id-Deċiżjoni għandha tidħol fis-seħħ fil-jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.
   
      Magħmul fi Frankfurt am Main, is-17 ta’ Lulju 2012.
      
         
            Il-President tal-BĊE
         
         Mario DRAGHI
      
   
   
      (1)  ĠU L 176, 5.7.2011, p. 52.
   
      (2)  ĠU L 330, 15.12.2010, p. 14.